text: মোহাম্মেদ জিসান আইয়ুব খান (জন্ম: ১৯৮৪) একজন ভারতীয় অভিনেতা, যিনি বলিউডে অভিনয় করেন, তিনি অধিক পরিচিত রানঝানা (২০১৩) চলচ্চিত্রের মূল অভিনেতা দানুশ এর প্রিয় বন্ধু মুরারি চরিত্রে অভিনয়ের জন্য।
  
  কর্মজীবন
  তিনি দিল্লিতে জন্ম ও বেড়ে ওঠেছেন। তিনি কিরোরি মাল কলেজ থেকে গ্রাজুয়েট হন, তিনি  ন্যাশনাল স্কুল অব ড্রামা (এনএসডি), দিল্লি থেকে প্রশিক্ষণ নেন।
  
  তিনি মঞ্চ অভিনেতা হিসেবে কাজ করেন ২০১১-এ তার প্রথম চলচ্চিত্র নো ওয়ান কিলড জেসিকা এ অভিনয়ের পূর্বে, এই চলচ্চিত্রে তিনি প্রধান খলনায়ক হিসাবে অভিনয় করেন। পরে তিনি অভিনয় করেন ২০১১-এ মেরে ব্রাদার কি দুলহান চলচ্চিত্রে ইমরান খানের প্রিয় বন্ধুর ভূমিকায়।
  
  ২০১২-এ জান্নাত ২ চলচ্চিত্রে বালি চরিত্রে অভিনয় করেন। ২০১৩-এ, তাকে দেখা যায় রানঝানা চলচ্চিত্রে প্রধান চরিত্রের প্রিয় বন্ধুর ভূমিকায়, যার জন্য তিনি খুবই ভালোভাবে সাড়া পান। প্লানেট বলিউডের কৌশিক রমেশ তার অভিনয়কে উল্লেখ করেছেন উল্লেখযোগ্যভাবে প্রশংসনীয়। ২০১৫-এ, তিনি সমালোচকদের সুনাম কুড়াতে সমর্থ হন তনু ওয়েডস মনু ২ চলচ্চিত্রে এ্যাডভোকেট আরুন কুমার সিং (চিন্টু)  চরিত্রে অভিনয়ের মাধ্যমে। তিনি আরো অভিনয় করেছেন ভারতীয় এ্যকশনধর্মী থ্রিলার চলচ্চিত্র ফ্যান্টম (২০১৫) এ একজন 'র' অফিসারের ভূমিকায় অভিনয় করেছেন। ২০১৭ সালের ভারতীয় অ্যাকশন ক্রাইম থ্রিলার চলচ্চিত্র রইস -এ সাদিক চরিত্রে অভিনয় করেন। 'রইস' চরিত্রে অভিনয় করেন ভারতের জনপ্রিয় অভিনেতা শাহরুখ খান।  চলচ্চিত্রটিতে সাদিক, রইসের বিশ্বস্ত বন্ধু ও অপরাধের সহযোগী। তিনি টিউবলাইট (২০১৭) চলচ্চিত্রেও অভিনয় করেছেন, যেখানে মূল চরিত্রে অভিনয়  করেছেন সালমান খান।
  
  চলচ্চিত্রের তালিকা
  
  তথ্যসূত্র
  
  বহিঃসংযোগ
   
  
  বিষয়শ্রেণী:ভারতীয় মুসলিম
  বিষয়শ্রেণী:২১শ শতাব্দীর ভারতীয় অভিনেতা
  বিষয়শ্রেণী:হিন্দি চলচ্চিত্র অভিনেতা
  বিষয়শ্রেণী:ন্যাশনাল স্কুল অব ড্রামার প্রাক্তন শিক্ষার্থী
  বিষয়শ্রেণী:জীবিত ব্যক্তি
  বিষয়শ্রেণী:১৯৮৪-এ জন্ম
title: মোহাম্মেদ জিসান আইয়ুব